อาร์เนม

อาร์เนม () เป็นเมืองและเทศบาลทางตะวันออกของประเทศเนเธอร์แลนด์ เป็นเมืองหลวงของจังหวัดเกลเดอร์ลันด์ ตั้งอยู่บนฝั่งของแม่น้ำไรน์และแม่น้ำซินต์ยันส์เบก มีประชากร 159,265 คนในปี ค.ศ. 2019

อาร์เนมเป็นที่ตั้งของมหาวิทยาลัย พิพิธภัณฑ์ สวนสัตว์ และสนามกีฬาหลายแห่ง และมีพื้นที่บางส่วนเป็นส่วนหนึ่งของอุทยานแห่งชาติ

เป็นเมืองเก่าที่มีการเอ่ยถึงเป็นครั้งแรกใน ค.ศ. 893 ในสมัยกลางได้เข้าเป็นสมาชิกของสันนิบาตฮันซาซึ่งเป็นพันธมิตรทางการค้าในยุโรป และตกอยู่ใต้การยึดครองของชาติต่าง ๆ หลายชาติ ในสงครามโลกครั้งที่สอง ถูกเยอรมนีเข้ายึดครอง และฝ่ายพันธมิตรยึดคืนได้ใน ค.ศ. 1945

หมวดหมู่:เมืองในจังหวัดเกลเดอร์ลันด์